text: Priya Rai
  Priya Rai | ||
  persoan yn de seksyndustry | ||
  persoanlike bysûnderheden | ||
  oare artyste- nammen |
  Priya Anjali Rai, Priya Anjeli Rai, Rira Raid | |
  echte namme | Anjeli Sipe | |
  nasjonaliteit | Yndiaask Amerikaansk | |
  berne | 25 desimber 1977 | |
  berteplak | Nij-Delly (Yndia) | |
  etnisiteit | Hindoestaansk | |
  wurkpaad | ||
  wurksum as | neakenmodel, stripper, pornoaktrise | |
  jierren aktyf | 2007 – no | |
  offisjele webside | ||
  www.priyaanjalirai.com |
  Priya Rai, echte namme: Anjeli Sipe (Nij-Delly, 25 desimber 1977), is in Amerikaansk fotomodel, neakenmodel, stripper en pornografysk aktrise fan etnysk Hindoestaansk komôf, dy't ek wol gebrûk makket fan 'e artystenamme Priya Anjali Rai.
  Libben[bewurkje seksje | boarne bewurkje]
  Priya Rai waard berne yn 'e Yndiaaske haadstêd Nij-Delly, dêr't se koart nei har berte te fûnling lein waard. Se bedarre yn in weeshûs, mar doe't se twa jier wie, waard se oannommen troch Amerikaanske âlden. Se groeide op yn 'e foarstêden fan Minneapolis, yn 'e steat Minnesota. Rai studearre marketing oan 'e Steatsuniversiteit fan Arizona. Hja kaam foar it earst yn oanrekking mei de pornoyndustry doe't se ûnder en nei har stúdzjetiid tolve jier lang as stripper wurke, benammentlik yn klubs yn 'e steat Arizona. Letter wie se ek wurksum as fotomodel foar baaiklean- en linzjerykatalogussen.
  Rai makke har debút yn in pornografyske film yn 2007, doe't se 29 jier wie. Dêrby wurke se neffens de Internet Adult Film Database (IAFD) foar sokke foaroansteande labels as Evil Angel, Digital Playground, Jules Jordan Video, Bang Productions, Pulse Distribution en Pure Play Media. Alles byinoar hat se ûnderwilens yn hast hûndert pornofilms spile. Ek hat se in protte wurke foar pornosites as BangBros, Brazzers en Muffia. Hja hat al trije kear nominearre west foar in AVN Award (de Oskar fan 'e pornowrâld), en hat der yn 2009 ien wûn foar de bêste lesbyske groepsekssêne.
  Njonken har pornokarriêre spile Rai ek de haadrol yn 'e mainstream-horrorfilm Isis Rising: Curse of the Lady Mummy. Ek hat hja yn Bollywood, it sintrum fan 'e Yndiaaske filmyndustry yn Bombay, belutsen west by mainstream-filmprojekten. Priya Rai is, neffens har offisjele opjefte, 1.60 m, mei in gewicht fan 45 kg en in troch boarstfergrutting krigen kup 34F. Se wennet yn 'e stêd Phoenix, yn Arizona, en hat twa bern.
  Prizen en nominaasjes[bewurkje seksje | boarne bewurkje]
  Jier | Priis | Resultaat | Kategory | Foar har optreden yn |
  ---|---|---|---|---|
  2009 | AVN Award | nominearre | bêste nije stjer | n.f.t. |
  wûn | bêste lesbyske groepsekssêne (mei Jesse Jane, Shay Jordan, Stoya, Adrianna Lynn, Brianna Love, Lexxi Tyler, Memphis Monroe en Sophia Santi) |
  Cheerleaders | ||
  FAME Award | nominearre | leaflingsboarsten | n.f.t. | |
  nominearre | favorite nijynkommelinge | n.f.t. | ||
  2010 | AVN Award | nominearre | bêste nije ynternetstjer | n.f.t. |
  nominearre | bêste triosekssêne (mei Marco Banderas en John West) | Tormented | ||
  FAME Award | nominearre | leaflingsboarsten | n.f.t. | |
  Xbiz Award | nominearre | pornostjerwebside fan it jier (foar PriyaAnjaliRai.com) | n.f.t. | |
  2011 | NightMoves Award | wûn | bêste milf | n.f.t. |
  Xbiz Award | nominearre | milf-webside fan it jier (foar PriyaAnjaliRai.com) | n.f.t. | |
  2012 | NightMoves Award | nominearre | bêste boarsten | n.f.t. |
  Xbiz Award | nominearre | milf-artyste fan it jier | n.f.t. | |
  2013 | Xbiz Award | nominearre | milf-artyste fan it jier | n.f.t. |
  Keppelings om utens[bewurkje seksje | boarne bewurkje]
  - (in) Offisjele webside fan Priya Rai
  - (in) Biografy en filmografy fan Priya Rai yn 'e Internet Movie Database (IMDb)
  - (in) Biografyske gegevens en filmografy fan Priya Rai yn 'e Internet Adult Film Database (IAFD)
  Boarnen, noaten en/as referinsjes: |
  Foar boarnen en oare literatuer, sjoch ûnder: References, op dizze side. |